АҞӘА, рашәара 6 – Sputnik, Бадраҟ Аҩӡба. Аинформациатә маҵзура Sputnik Аԥсныи Мраҭашәаратәи Ермантәылеи еизгоу ршьапылампылтә командақәа ConIFA-2019 афиналбжаҿ реицыхәмарра ишиашоу ицо аефир ала иднарбоит ахәаԥшыҩцәа.
Аԥснытәи акоманда иалахәуп: Инал Қацәба, Георги Дгебуаӡе, Лев Бабурин, Георги Жанаа, Асҭамыр Ҵышәба, Алан Хугаев, Лев Ҭарба, Тарас Ҳагба, Шабаҭ Логәуа, Гига Бениӡе, Дмитри Маскаев.
Аԥсны Ашьапылампыл афедерациа апресс-маӡаныҟәгаҩ Алхас Манаргиа иажәақәа рыла ахәмарцәа зегьы аиԥылара иазыхиоуп.
Абарҭ аминуҭқәа рзы имҩаԥысуеит Аахыҵ Уаԥстәылеи Чамериеи рфиналбжатә хәмарра, Sputnik Аԥсны асаит ала ицо.